open-index/open-wikipedia-markdown huggingface dataset:
மாதவபெட்டி சத்யம்

**மாதவபெட்டி சத்யம்** ( Madhavapeddi Satyam ) (11 மார்ச் 1922 - 18 டிசம்பர் 2000) ஓர் இந்திய பாடகரும் மேடை நடிகரும் ஆவார். முக்கியமாக தெலுங்குத் திரைப்படங்களில் பணியாற்றினார். 1946 ஆம் ஆண்டில் இயக்குநர் ஒய். வி. ராவின் தமிழ் - இந்தி இருமொழித் திரைப்படமான "ராமதாஸி"ல் கபீர் வேடத்தில் நடித்து பாடகர்-நடிகராக படங்களில் நுழைந்தார். இருப்பினும், இவர் தனது தனித்துவமான குரலால் பின்னணிப் பாடகராக மிகவும் பிரபலமானார். அவரது குரல் எஸ். வி. ரங்கராவ், இரேலங்கி, இரமண ரெட்டி போன்ற கலைஞர்களுக்கு மிகவும் பொருத்தமாக இருந்தது. அக்கினேனி நாகேஸ்வர ராவ், என். டி. ராமராவ், ஜக்கையா, பத்மநாபம் போன்றவர்களுக்காகவும் இவர் பாடியுள்ளார். ஐம்பதாண்டு கால தனது தொழில் வாழ்க்கையில் இவர் எஸ்.வி.ரங்கராவின் மாயா பஜார்  திரைப்படத்திலிருந்து "விவாஹ போஜனமு" மற்றும் இரமண ரெட்டியின் *குலகோத்ராலு* திரைப்படத்திலிருந்து "அய்யய்யோ ஜோப்புலோ டப்புலு போயனே" போன்ற பிரபலமான பாடல்களைப் பாடியுள்ளார். தெலுங்கு, தமிழ், கன்னடம், மலையாளம், இந்தி, சிங்களம் உட்பட கிட்டத்தட்ட அனைத்து இந்திய மொழிகளிலும் 7,000 பாடல்களைப் பாடியுள்ளார்.

## சுயசரிதை
மாதவபெட்டி சத்யம் 1922 ஆம் ஆண்டு மார்ச் 11 ஆம் தேதி ஆந்திராவின் பொன்னூரில் உள்ள பாபட்லாவில் பிறந்தார். இவரின் பெற்றோர் மாதவபெட்டி இலட்சுமி நரசையா மற்றும் சுந்தரம்மா. சிறுவயதிலிருந்தே இவர் நாடகங்களில் பாடுவதற்கும் நடிப்பதற்கும் திறமையைக் காட்டினார். இவரின் தந்தை வழி மாதவபெட்டி வெங்கட்ராமையா, நன்கு அறியப்பட்ட நாடகக் கலைஞராவார். இவர் நாடகத்தில் வெவ்வேறு வேடங்களில் சித்தரிக்கத் தொடங்கினார். அவற்றில் ஒன்று "சலோ டெல்லி" என்ற ஒரு சமூக நாடகம், அதில் இவரது பாடல், நடிப்பு மற்றும் இசைத் திறன் முதன்முறையாக சென்னையில் வெளிபட்டது. 1946 ஆம் ஆண்டில் இயக்குநர்-தயாரிப்பாளர் ஒய்.வி.ராவ் அவர்களால் கண்டுபிடிக்கப்பட்ட சத்யம், அவரது திரைப்படமான *ராமதாஸில்* கபீராக நடிக்கவும், சி.ஆர்.சுப்பராமனின் இசை மேற்பார்வையில் தமிழ் மற்றும் இந்தி மொழிகளில் இந்த இருமொழி படத்தில் மூன்று பாடல்களைப் பாடவும் வாய்ப்பு கிடைத்தது.

1949ஆம் ஆண்டில் தெலுங்கு திரையுலகில் நுழைந்த உடனேயே லைலா மஜ்னு படத்திற்காக கண்டசாலாடன் சேர்ந்து  "மனசு காதா குடா தோடை ..." தனது முதல் தெலுங்கு பாடலை பாடினார்.

## இறப்பு

இவர் தனது 78 வயதில் 2000 டிசம்பர் 18 அன்று சென்னையில் இறந்தார்.

## மாதவபெட்டி சத்யம் விருது

குச்சிபுடி நிபுணரான மாதவபெட்டி சத்யமின் மகன், மாதவபெட்டி மூர்த்தி, தனது பெற்றோரின் நினைவாக தெலுங்குத் திரைப்படத் துறையில் சிறப்பாக பணியாற்றும் கலைஞர்களுக்கு 'மாதவபெட்டி சத்யம்' விருதையும் 'மாதவபெட்டி பிரபாவதி' விருதையும் வங்கி வருகிறார்..இந்த விருதைப் பெற்ற சில திரைப்பப்ட பிரபலங்கள் பின்வருமாறு:

* ம. சு. விசுவநாதன்
* பி. பி. ஸ்ரீனிவாஸ்

## வெளி இணைப்புகள்
* 

பகுப்பு:தெலுங்குத் திரைப்பட நடிகர்கள்
பகுப்பு:குண்டூர் மாவட்ட நபர்கள்
பகுப்பு:2000 இறப்புகள்
பகுப்பு:1922 பிறப்புகள்
சாகித்திய அகாதமி யுவ புராஸ்கார் விருது பெற்ற தமிழர்கள் பட்டியல்

சாகித்திய அகாதமி யுவ புராஸ்கார் விருது என்பது இலக்கியத்திற்கு சேவை புரியும் இளையோருக்கு வழங்கப்படும் விருதாகும். சாகித்திய அகாதமியினால் வழங்கப்படும் **இளம் [[தமிழ்]]** **எழுத்தாளர்களுக்கு யுவ புராஸ்கர்** விருது பெற்றவர்களின் பட்டியல் இதுவாகும் (*List of Yuva Puraskar winners for Tamil*).

## விருதாளர்கள்
இது வரை இந்த விருது பெற்ற தமிழ் எழுத்தாளர்கள்:

## மேற்கோள்கள்

பகுப்பு:இந்திய இலக்கிய விருதுகள்
பகுப்பு:சாகித்திய அகாதமி விருதுகள்
முள்ளூர் ஊராட்சி (புதுக்கோட்டை)

**முள்ளூர்  ஊராட்சி** (*Mulloor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகைக் கணக்கெடுப்பின்படி, மொத்த மக்கள் தொகை 5446 ஆகும். இவர்களில் பெண்கள் 2748 பேரும் ஆண்கள் 2698  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:

# அண்ணா நகர்
# வைரவன் தெரு
# பொக்கிசகாரன்பட்டி
# தண்ணீர்பந்தல்மேடு
# தர்கா
# சிட்கோ
# பாப்பன் வயல்
# ராமன் நகர்
# ஆசாரிநத்தம்
# தென்னதிரயன்பட்டி
# துலுக்கன்தோப்பு
# வழியாம்பட்டி
# அய்யம்பட்டி
# சத்திரப்பட்டி
# முத்தகோன்பட்டி
# முள்ளூர்
# கரையப்பட்டி
# கும்முபட்டி
# புதுராஜாப்பட்டி
# வெள்ளையகோன்பட்டி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
புத்தாம்பூர் ஊராட்சி (புதுக்கோட்டை)

**புத்தாம்பூர் ஊராட்சி** (*Puththamboor Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள புதுக்கோட்டை வட்டாரத்தில் அமைந்துள்ளது. இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3430 ஆகும். இவர்களில் பெண்கள் 1726 பேரும் ஆண்கள் 1704  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# ராயவயல்
# கம்மாளர் தெரு
# சானிவயல்
# மருத்துவர் தெரு
# அக்ரகாரம்
# குறிஞ்சிபட்டி
# மலையப்பாநகர்
# புதுமனைக்கட்டு
# தேனிபட்டி
# தெற்குபச்சேரி
# புத்தாம்பூர்
# பண்ணைகுடிருப்பு
# பூசாரி தெரு
# கவுண்டர் தெரு

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
தஞ்சை வெ. கோபாலன்

**தஞ்சை வெ. கோபாலன்** (1936- 6. மே. 2021) என்பவர் தமிழ்நாட்டைச் சேர்ந்த வரலாற்று ஆய்வாளர், நூலாசிரியர் ஆவார்.

## வாழ்க்கை
வெ. கோபாலன், தமிழகத்தின், நாகப்பட்டினம் மாவட்டம், தில்லையடியில் 1936இல் பிறந்தார்.  இவர் இந்திய ஆயுள் காப்பீட்டுக் கழகத்தில் பணியாற்றி ஓய்வு பெற்று தஞ்சாவூரில் வசித்துவந்தார். இவர் திருவையாறு பாரதி இயக்கத்தின், பாரதி இலக்கியப் பயிலக இயக்குநராக 2001 முதல் பொறுப்பேற்று பாரதி குறித்த அஞ்சல் வழி பாடதிடத்தை நடத்திவந்தார். மேலும் இவர் திருவையாறு நாட்டியாஞ்சலி அறக்கட்டளை தலைவராகவும் இருந்தார். இவர் 15 நூல்களை எழுதியுள்ளார்.

## எழுதிய நூல்கள்
*திருவையாறு வரலாறு
*தஞ்சை மராட்டியர் வரலாறு
*தஞ்சை நாயக்க மன்னர்கள் வரலாறு
*வேதாரண்யம் உப்பு சத்தியாகிரகம்
*திருக்கோயில்களில் நாட்டியாஞ்சலி 
*தண்ணீர் விட்டா வளர்தோம்
*உரைநடையில் கம்பராமாயணம்

## குறிப்புகள்

பகுப்பு:நாகப்பட்டினம் மாவட்ட மக்கள்
பகுப்பு:தஞ்சாவூர் மாவட்ட மக்கள்
பகுப்பு:வரலாற்றாசிரியர்கள்
தேசிய முட்டை ஒருங்கிணைப்புக் குழு

**தேசிய முட்டை ஒருங்கிணைப்புக் குழு** (*National Egg Coordination Committee*)(என்.இ.சி.சி) என்பது இந்தியாவில் உள்ள கோழிப்பண்ணை விவசாயிகளின் சங்கமாகும். இதில் 25,000க்கும் மேற்பட்ட விவசாயிகள் உறுப்பினர்களாக உள்ளனர். கடந்த இரண்டு தசாப்தங்களில், என்.இ.சி.சி பொதுவாகக் கோழித் தொழிலின் முன்னேற்றத்தில்  குறிப்பிடத்தக்கப் பங்கைக் கொண்டுள்ளது. குறிப்பாக முட்டை சார்ந்த தொழில், சந்தை தலையீடு, விலை ஆதரவு நடவடிக்கைகள், முட்டை ஊக்குவிப்பு பிரச்சாரங்கள், நுகர்வோர் கல்வி, சந்தை ஆராய்ச்சி போன்ற பல்வேறு திட்டங்களை மேற்கொண்டுள்ளது. கிராமப்புற சந்தை மேம்பாடு மற்றும் தொழில் தொடர்பான முக்கிய பிரச்சினைகள் குறித்து அரசாங்கத்துடன் தொடர்பு கொண்டு பணியாற்றி வருகின்றது.

## குறிக்கோள்கள்
இந்திய முட்டை தொழிலில் முக்கியமாக முட்டை விலையில் கவனம் செலுத்திக்  குறிப்பிடத்தக்கப் பங்கு வகிக்க என்.இ.சி.சி பரந்த நோக்கங்களைக் கொண்டுள்ளது. இதனுடைய நோக்கம் நிறைவேறிய பின்னர், பின்வருவனவற்றை அடைய என்.இ.சி.சி தன் நடவடிக்கைகளின் நோக்கத்தினை விரிவுபடுத்தியுள்ளது.

* வாடிக்கையாளருக்கு நியாயமான விலை, இடைத்தரகருக்கு போதுமான பங்களிப்பு மற்றும் விவசாயிக்கு நியாயமான வருவாய் ஆகியவற்றின் அடிப்படையில், இது முட்டை விலையை அறிவிக்கிறது.
* உபரியான பகுதிகளிலிருந்து பற்றாக்குறை பகுதிகளுக்கு முட்டைகளைச் சந்தைப்படுத்தக் கண்காணிப்பு, நிர்வாகம் மற்றும் ஒழுங்குபடுத்துவதில் கவனம் செலுத்துதல்
* அக்ரோகார்பெக்ஸ் இந்தியா லிமிடெட் மூலம் சந்தை தலையீடு.
* பல நிலை சந்தைப்படுத்தலையும் சந்தைப்படுத்துபவர்களின் நம்பகமான மற்றும் நெருக்கமான வலையமைப்பை ஏற்படுத்தி முட்டை விற்பனையினை மேம்படுத்துதல்.
* முட்டை வர்த்தகம், முட்டை பண்ணை, முட்டை ஏற்றுமதியை ஊக்குவித்தல்.
* நடைமுறையில் உள்ள உற்பத்திக்கான தொழில்நுட்பத்தையும் தகவல்களையும் பயன்படுத்தி முட்டை உற்பத்தியினை அதிகரித்தல்.

## வரலாறு
1980களின் முற்பகுதியில் இந்தியக் கோழித் தொழில் அசாதாரண தொடர் நெருக்கடியினைச் சந்தித்தது. ஏனெனில் விற்பனை விலை உற்பத்தி செலவை விடக் குறைவாக இருந்தது. பல கோழி விவசாயிகள் பெரும் இழப்பு காரணமாக தங்கள் பண்ணை நடவடிக்கைகளை நிறுத்தினர். இது தொடர்பாக ஆய்வு மேற்கொள்ள, டாக்டர் பி.வி.ராவ் மற்றும் சி.எச். ஜகபதி ராவ் நாடு முழுவதும் பயணம் செய்து, குழுக்கள், தனிநபர்கள் மற்றும் வர்த்தகர்களுடன் 300க்கும் மேற்பட்ட கூட்டங்களை ஏற்பாடு செய்தார். இந்தியா முழுவதிலுமிருந்து கோழி விவசாயிகளை ஒன்றிணைத்து அவர்களின் அவர்களின் பிரச்சனைகளை நீக்குவதே இதன் நோக்கமாக இருந்தது. இதன் அடிப்படையில் மே 1982 இல், என்.இ.சி.சி முறையாக இந்தியச் சங்கங்களின் பதிவுச் சட்டத்தின் கீழ் ஒரு அறக்கட்டளையாகப் பதிவுசெய்யப்பட்டது. மே 14, 1982 அன்று, என்.இ.சி.சி முட்டை விலையை அறிவிக்கத் தொடங்கியது.

## மேற்கோள்கள்

பகுப்பு:இந்தியாவில் கோழிப் பண்ணைத் தொழில்
ஜேம்ஸ் சங்மா

**ஜேம்சு பாங்சாங் கொங்கல் சங்மா** (*James Sangma)* என்பார் (மேற்கு கரோ மலையில் துராவில் பிறந்தார் 1976) மேகாலயா மாநிலத்தைச் சேர்ந்த இந்திய அரசியல்வாதி ஆவார். இவர் மேகாலயா அரசாங்கத்தில் தற்போதைய உள்துறை, மாவட்ட குழு விவகாரங்கள், உணவு சிவில் வழங்கல் மற்றும் நுகர்வோர் விவகாரங்கள், சட்டம், மின்சார அமைச்சராக உள்ளார். 2008ஆம் ஆண்டு மாநிலத் தேர்தலில் தேசிய மக்கள் கட்சி உறுப்பினரான இவர், தனது சகோதரர் கான்ராட் சங்மாவுடன் முதன்முதலில் மாநில சட்டமன்றத்திற்குத் தேர்ந்தெடுக்கப்பட்டார். இவர் மேற்கு கரோ மலை மாவட்டத்தில் உள்ள தாதெங்ரே தொகுதியிலிருந்து தேர்ந்தெடுக்கப்பட்டார்.

சங்மா மேகாலயாவின் முன்னாள் முதல்வரும், இந்திய மக்களவை சபாநாயகருமான பி. ஏ. சங்மாவின் மகனாவார். இவரது சகோதரி அகதா சங்மா 15ஆவது மக்களவையில் உறுப்பினராகவும், முன்னாள் மத்திய அமைச்சரவையில் அமைச்சராகவும் இருந்தார். இவரது சகோதரர் கான்ராட் சங்மா 2009 முதல் 2013 வரை மேகாலயா சட்டமன்றத்தில் எதிர்க்கட்சித் தலைவர் பதவியை வகித்தார். இவர், துரா மக்களவைத் தொகுதியிலிருந்து நாடாளுமன்ற உறுப்பினராகத் தேர்வானார். இவர் தனது தந்தையின் மரணத்திற்குப் பிறகு நடைபெற்ற இடைத்தேர்தலில் போட்டியிட்டு வெற்றி பெற்றார்.

## மேற்கோள்கள்

பகுப்பு:வாழும் மக்கள்
பகுப்பு:1976 பிறப்புகள்
பகுப்பு:மேகாலயா அரசியல்வாதிகள்
தாதெங்ரே சட்டமன்றத் தொகுதி

இந்தியாவின் வடகிழக்கு மாநிலமான மேகாலயாவின் 60 சட்டமன்றத் தொகுதிகளில் **தாதெங்ரே சட்டமன்றத் தொகுதி** (*Dadenggre (Vidhan Sabha constituency*) ஒன்றாகும். இந்த தொகுதி துரா மக்களவைத் தொகுதியின் கீழ் வருகிறது. இந்த தொகுதியின் தற்போதைய சட்டமன்ற உறுப்பினர் தேசிய மக்கள் கட்சியின் ஜேம்ஸ் சங்மா ஆவார்.

## சட்டமன்ற உறுப்பினர்
சட்டமன்ற உறுப்பினர்களின் பட்டியல் கீழே கொடுக்கப்பட்டுள்ளது

* 2013: ஜேம்ஸ் சங்மா, தேசிய மக்கள் கட்சி
* 2018: ஜேம்ஸ் சங்மா, தேசிய மக்கள் கட்சி

## மேலும் காண்க

* துரா (மக்களவைத் தொகுதி)
* மேற்கு காரோ மலை மாவட்டம்

## மேற்கோள்கள்

பகுப்பு:மேற்கு காரோ மலை மாவட்டம்
பரமசெரா

***பரமசெரா*** (*Paramacera*) என்பது பட்டாம்பூச்சிப் பேரினம் ஆகும். நிம்பாலிடே பட்டாம்பூச்சி குடும்பத்தில் சட்டைரினே துணைக்குடும்பத்தினைச் சார்ந்த இந்தப் பட்டாம்பூச்சிகள் பழுப்பன்கள் என அழைக்கப்படுகின்றன. இவை வட அமெரிக்காவின் குளிர் மற்றும் அமெரிக்க வெப்பமண்டலப் பகுதிகளில் காணப்படுகிறது.

## சிற்றினங்கள்
*பரமசெரா* பேரினத்தில் நான்கு சிற்றினங்கள் உள்ளன. அவை: 

* *பரமசெரா அல்லினி* மில்லர், 1972 - பைன் சத்யர்
* *பரமசெரா சைனாண்டெகா* மில்லர், 1972
* *பரமசெரா காபியோசா* மில்லர், 1972
* *பரமசெரா ஜிகாக்* (ரீகர்ட், [1867])

## மேற்கோள்கள்

பகுப்பு:பட்டாம்பூச்சிகள்
கோட்லா விஜய் பாஸ்கர் ரெட்டி உள் விளையாட்டரங்கம்

**கோட்லா விஜய் பாஸ்கர் ரெட்டி உள் விளையாட்டரங்கம்** (*Kotla Vijay Bhaskar Reddy Indoor Stadium*) என்பது இந்திய மாநிலமான தெலங்காணாவில் ஐதராபாத்தில் அமைந்துள்ள ஒரு உட்புற விளையாட்டு அரங்கமாகும். இதனை 2003ல் முதல்வராக இருந்த நா. சந்திரபாபு நாயுடு திறந்து வைத்தார். இந்த உள் விளையாட்டு அரங்கில் சுமார் 2,000 பேர் அமரலாம். இது 2003 ல் ஆப்ரோ-ஆசிய விளையாட்டுக்கான சில நிகழ்வுகளை நடத்தியது.

இந்த அரங்கினை, விளையாட்டு விவகாரங்களைக் கவனிக்கும் மாநில அரசுத் துறையான தெலுங்காணா மாநில விளையாட்டு ஆணையம் (எஸ்ஏடிஎஸ்) பராமரிக்கிறது.

## வரலாறு
நவம்பர் 2007இல், இந்த மைதானத்தில் ஐதராபாத்தின் மிகப்பெரிய சற்றுக்கு விளையாட்டுச் சுற்றுப்பாதை திறக்கப்பட்டது. இது 100 மீட்டர் சுற்றளவுடைய தடகளப்பாதையினைக் கொண்டது. ஆந்திராவின் முதல் தேசிய சறுக்கு விளையாட்டு (வேகம்) வாகையர் மற்றும் சர்வதேச பயிற்சியாளரான அப்பாஸ் இக்பால் லாசானியா மற்றும் சர்வதேச பயிற்சியாளரால் பயிற்சியளிக்கப்பட்ட சறுக்கு விளையாட்டு பயிற்சிக்காக வட்டப் பாதை உருவாக்கப்பட்டது. இதில் பயிற்சி பெறும் மாணவர்கள் பன்னாட்டுச் சறுக்கு போட்டிகளில், ரோலர் மற்றும் பனிச் சறுக்கு இரண்டிலும் இந்தியாவைப் பிரதிநிதித்துவப்படுத்துகின்றனர்.

லாசானியாவின் மாணவர்களின் பெற்றோர்களான சவிதா ரெட்டியால் இந்த வளையம் சாத்தியமானது. இவரின் மகள் ஷ்ரத்தா ரெட்டி 2010இல் ஆசிய சறுக்குப்போட்டியில் சாம்பியன்ஷிப் பதக்கம் வென்றார்.

குழந்தைகள் மைதானத்தில் பூப்பந்து மற்றும் சறுக்குவிளையாட்டு கற்க வரலாம். லாசானியா நூற்றுக்கணக்கான குழந்தைகளுக்குப் பயிற்சி அளித்தது, அவர்களில் பலர் ஒருங்கிணைந்த ஆந்திராவையும் இறுதியில் தெலங்காணாவையும் தேசிய சாம்பியன்ஷிப்பில் பிரதிநிதித்துவப்படுத்தினர்.

## மேற்கோள்கள்

## வெளி இணைப்புகள்

* http://yellowpages.fullhyderabad.com/kotla-vijaybhaskar-reddy-indoor-stadium/yousufguda/telephone-email-address-reviews/sports-coaching-31989-1.html

பகுப்பு:விளையாட்டு அரங்குகள்
ஆலங்காடு ஊராட்சி (புதுக்கோட்டை)

**ஆலங்காடு ஊராட்சி** (*Alangadu Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள திருவரங்குளம் வட்டாரத்தில் அமைந்துள்ளது. இந்த ஊராட்சி, ஆலங்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1015 பேர் ஆவர். இவர்களில் பெண்கள் 470 பேரும் ஆண்கள் 545  பேரும் உள்ளடங்குவர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# இருங்குலவன் குடியிருப்பு
# ஆலங்காடு
# கீழப்பட்டி
# மேலப்பட்டி
# ஊத்தப்பட்டி ஏ.டி காலனி
# தொண்டைமான் குடியிருப்பு
# ஆலங்காடு ஏ.டி காலனி
# தெற்குப்பட்டி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
குளோரியா அரியேரா

**குளோரியா அரியேரா** (*Gloria Arieira*) பிரேசில் நாட்டைச் சேர்ந்த சமசுகிருத அறிஞர் மற்றும் வேதாந்த ஆசிரியர் ஆவார். 2020 ஆம் ஆண்டு இந்தியாவின் நான்காவது மிக உயர்ந்த குடிமை  விருதான பத்மசிறீ விருது கல்வி மற்றும் இலக்கியப் பங்களிப்புகளுக்காக இவருக்கு வழங்கப்பட்டது.
 
## வாழ்க்கைக் குறிப்பு
மும்பையில் சின்மயா ஆசிரமத்தில் வாழ்ந்தபோது வேதங்களின் தத்துவத்தை ஆழமாக ஆராய்வதற்காக குளோரியா இந்து வேதங்களைப் படித்தார். பகவத் கீதை மற்றும் வேதங்களின் சில பகுதிகளை போர்த்துகீசிய மொழியில் மொழிபெயர்த்துள்ளார். அத்வைத வேதாந்தத்தையும்  சமசுகிருதத்தையும் கற்பிக்கும் வேதாந்த படிப்பு பள்ளியான வித்யா மந்திர் என்ற ஓர் இலாப நோக்கமற்ற கல்வி நிறுவனத்தை பிரேசிலின் ரியோ டி ஜெனிரோவுக்கு அருகில்  கோபகபனா நகரில்  நிறுவியுள்ளார்.

குளோரியா அரியேரா பிரேசில் நாட்டின் ரியோ டி ஜெனிரோவில் வசிக்கிறார். போர்த்துகீசிய மொழியில் பாரம்பரிய முறையில் அத்வைத வேதாந்தத்தை போதிப்பதற்காக தனது வாழ்க்கையை அர்ப்பணித்துள்ளார்.

## மேற்கோள்கள்

## புற இணைப்புகள்
*Vidya Mandir Centro de Estudos de Vedanta e Sânscrito

பகுப்பு:வாழும் மக்கள்
பகுப்பு:பிரேசில் மக்கள்
பகுப்பு:பத்மசிறீ விருது பெற்றவர்கள்
சுவாமி விசுதானந்தா

**சுவாமி விசுதானந்தா** (*Swami Vishudhananda*)  இந்தியாவைச் சேர்ந்த ஓர் ஆன்மீகத் தலைவராவார். இவர் 1950 ஆம் ஆண்டு கேரளாவிலுள்ள ஆலப்புழா மாவட்டம் செங்கன்னூர் நகராட்சியில்  பிறந்தார். சிறீ நாராயண தர்ம சங்கத்தின் தலைவராக 2016 ஆம் ஆண்டில்  நியமிக்கப்பட்டு அப்போது முதல் சங்கத்தில் பணியாற்றி வருகிறார். இவருக்கு 2019 ஆம் ஆண்டு இந்தியாவின் நான்காவது மிக உயர்ந்த குடிமை விருதான பத்மசிறீ விருது வழங்கப்பட்டது.

சிறீ நாராயண குரு தியானம் செய்த சிவகிரியில் மருந்துவாழ் மலையை பாதுகாப்பதில் இவர் குறிப்பிடத்தக்கவராவார். 
1982 ஆம் ஆண்டில் இவர் சிறீ நாராயண தர்ம சங்கத்தின் பொதுச் செயலாளராக பணியாற்றினார். சங்கத்தின் தலைவராக இருந்த காலத்தில், சிறீ நாராயண குருவின் வாழ்க்கை மற்றும் பார்வை குறித்த ஆய்வுகளுக்காக ஒரு  தன்னாட்சி பல்கலைக்கழகத்தை அமைப்பதற்கான பணிகளைத் தொடங்கினார். 

## மேற்கோள்கள்

பகுப்பு:1950 பிறப்புகள்
பகுப்பு:வாழும் மக்கள்
பகுப்பு:பத்மசிறீ விருது பெற்றவர்கள்
லீலா ராம்குமார் பார்கவா

**ராணி லீலா ராம்குமார் பார்கவா** (*Rani Lila Ramkumar Bhargava*) இந்திய சுதந்திர போராட்ட வீரர்,  சமூக சேவகர், கல்வியாளர்  மற்றும் இந்திய தேசிய காங்கிரசின் முன்னாள் தலைவர்  போன்ற பல சிறப்புக்களுக்கு உரியவராவார். இந்தியப் பிரதம மந்திரி இந்திரா காந்தியின் தோழியாக இவர் இருந்தார்.

ஆசியாவின் மிகப் பழமையான அச்சகமான நவல் கிசோர் அச்சகத்தின் நிறுவனரான முன்சி நவல் கிசோர் குடும்பத்தில் திருமணம் செய்து கொண்டார். ராணி லீலாவின் கணவர் பெயர் முன்சி நவல் கிசோர் பார்கவா என்பதாகும். பார்கவா முன்சி நவல் கிசோர் குடும்பத்தின் நான்காவது தலைமுறை உறுப்பினராவார். அப்போது இந்தியாவின் வைசிராயாக இருந்த லார்டு வேவல் பார்கவாவிற்கு ராசா என்ற பட்டத்தை கொடுத்தார்.

ராணி லீலாவுக்கு மூன்று மகன்களும் ஒரு மகளும் குழந்தைகளாவர். இவருடைய  மகன் இரஞ்சித் பார்கவா பத்மசிறீ விருது  பெற்ற ஒரு பிரபல சுற்றுச்சூழல் ஆர்வலராவார். 1971-ஆம் ஆண்டு இந்திய அரசாங்கம் நான்காவது உயரிய குடிமை விருதான பத்மசிறீ விருதை ராணி லீலாவிற்கு வழங்கிச் சிறப்பித்தது.

ராணி லீலா தன்னுடைய 92 ஆவது வயதில் கர்நாடக மாநிலம் பெங்களூரில் 2014 ஆம் ஆண்டு மே மாதம் 25 ஆம் நாள் காலமானார். 
## மேற்கோள்கள்

பகுப்பு:பத்மசிறீ விருது பெற்ற சமூகப்பணியாளர்கள்
பகுப்பு:2014 இறப்புகள்
பகுப்பு:காந்தியவாதிகள்
பகுப்பு:இந்திய விடுதலைப் போராட்ட வீராங்கனைகள்
பகுப்பு:இருபதாம் நூற்றாண்டு இந்திய அரசியல்வாதிகள்
மூழிக்கல் பங்கசாக்சி

**மூழிக்கல் பங்கசாக்சி** (*Moozhikkal Pankajakshi*) இந்தியாவின் கேரளாவைச் சேர்ந்த பொம்மலாட்டக் கலைஞராவார்.  நோக்குவித்யா பவக்கலி என்ற பொம்மலாட்டக் கலைவடிவத்தின் கடைசி தலைமுறைக் கலைஞராக இவர் அறியப்படுகிறார். 2020 ஆம் ஆண்டு  இந்தியாவின் நான்காவது மிக உயர்ந்த குடிமை விருதான பத்மசிறீ விருது கலைச் சேவைக்காக இவருக்கு வழங்கப்பட்டது.

## வாழ்க்கைக் குறிப்பு
மூழிக்கல் பங்கசாக்சி அம்மா என்று பிரபலமாக அழைக்கப்படும் பங்கசாக்சி மூழிக்கல் சிவராமன், 1936ஆம் ஆண்டு மார்ச்சு மாதம் 14ஆம் தேதியன்று கோட்டயம் மாவட்டம், பாலாவில் உள்ள உருளிகுன்னாத்தில் பிறந்தார். நிதி நெருக்கடி காரணமாக பள்ளிப்படிப்பை பாதியிலேயே விட்டுவிட்டார். பங்கசாக்சியம்மா தனது தாயார் பாப்பியம்மாவிடமிருந்து நோக்குவித்யா கலையை கற்கத் தொடங்கினார். பதினொரு வயதில் நோக்குவித்யா கற்றுக்கொண்ட இவர், பின்னர் திருமணத்திற்குப் பிறகு தனது கணவர் எழுதிய பாடல்களைக் கொண்டு அதை நிகழ்த்தினார். 60 ஆண்டுகளுக்கும் மேலாக நோக்குவித்யா பவக்களி நடனக் கலைஞராக இருந்த இவர், முதுமை, பார்வை இழப்பு மற்றும் நினைவாற்றல் இழப்பு காரணமாக, தனது 72 வயதில் நோக்குவித்யா நடனத்தை நிறுத்தினார். அதன் பிறகு தனது பேத்தி ரஞ்சினிக்கு இந்நாட்டுப்புற கலை வடிவத்தைக் கற்றுக் கொடுத்தார்

## தனிப்பட்ட வாழ்க்கை
கோட்டயம் மாவட்டம், உழவூருக்கு அருகிலுள்ள மோனிப்பள்ளியைச் சேர்ந்த சிவராம பணிக்கர் என்பவரை பங்கசாக்சி அம்மா 20 வயதில் திருமணம் செய்து கொண்டார். இந்த தம்பதிக்கு விஜயன், ராதாமணி மற்றும் சிவன் என மூன்று குழந்தைகள் உள்ளனர். தற்போது இவர் தனது மகள் ராதாமணியுடன் மோனிப்பள்ளியில் வசித்து வருகிறார்.

## விருதுகள்
இந்தியாவின் நான்காவது மிக உயர்ந்த குடிமகன் விருதான பத்மசிறீ விருது  (2020) மற்றும் கேரள நாட்டுப்புறவியல் அகாடமியிடமிருந்து (2012) உறுப்பினர் விருது உட்பட பல விருதுகளைப் பெற்றார்.   2008 ஆம் ஆண்டில், கேரள சுற்றுலா விழாவின் ஒரு பகுதியாக, பாரிசு நகரத்தில் ஒரு நிகழ்ச்சி நடத்தினார்.

## நோக்குவித்யா பவக்கலி
நோக்குவித்யா பவக்கலி கலைவடிவம் பல நூற்றாண்டுகள் பழமையான பொம்மலாட்டத்தின் தனித்துவமான வடிவமாகும். இந்த பொம்மலாட்ட வடிவ கலைஞருக்கு மேல் உதட்டில் பொம்மைகளை சமநிலைப்படுத்த தெரிந்திருக்க வேண்டும். இவர்கள் பொம்மைகளின் இயக்கங்களை நிலையான பார்வையுடன் நிர்வகிக்க வேண்டும். நூலை தேவைக்கேற்ப கட்டுப்படுத்தவும் தெரிய வேண்டும். பொறுமையும் செறிவும் இந்த தனித்துவமான கலை வடிவத்தை கற்று தெளிவதற்கு தேவையான முக்கியமான திறவுகோல்களாகும்.

ஐந்து நூற்றாண்டுகளாக, மூழிக்கல் பங்கசாக்சியின்  மூதாதையர்கள் கேரளாவில் நோக்குவித்யா பவக்கலி கலையை பயிற்சி செய்து வந்துள்ளனர். 8 வயதிலிருந்தே, இந்தியா மற்றும் உலகம் முழுவதும் இந்த பழங்குடி பொம்மை நாடக வடிவத்தை நிகழ்த்துவதன் மூலம் அவர்களின் பாரம்பரியத்தை இவர் முன்னெடுத்து வருகிறார். 81 வயதான அவர் ஒரு பாரம்பரிய கலை வடிவத்தை பாதுகாத்த பெருமைக்குரியவராவார். இக்கலை இன்று அழிவின் அச்சுறுத்தலில் உள்ளது.

## மேற்கோள்கள்

பகுப்பு:வாழும் மக்கள்
பகுப்பு:கேரள மக்கள்
பகுப்பு:பத்மசிறீ விருது பெற்ற கலைத் துறையினர்
சர்க்கரை முலாம்பழம்

**சர்க்கரை முலாம்பழம்** (Sugar melon) என்பது கேண்டலூப் வகைகளுள் ஒன்றாகும். இது சுமார் 5 முதல் 6 அங்குலம் (12 &#x2013; 15 செ.மீ.) விட்டமும் 2.5 முதல் 4 இறாத்தல் (1 &#x2013; 2 கிலோ) எடையுள்ளதாக இருக்கும். இதனுடைய வடிவம் கிட்டத்தட்ட வட்ட வடிவமானது. அடர்த்தியான, இனிமையான, ஆரஞ்சு சதை மற்றும் வெள்ளி சாம்பல், வெளிப்புற வரிகளைக் கொண்டது.

## மேற்கோள்கள்

பகுப்பு:பழங்கள்
குளத்தூர் ஊராட்சி, குன்னாண்டார்கோயில் ஒன்றியம்

**குளத்தூர் ஊராட்சி** (*Kulathur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள குன்றாண்டார்கோவில் வட்டாரத்தில் அமைந்துள்ளது. இந்த ஊராட்சி, விராலிமலை சட்டமன்றத் தொகுதிக்கும் கரூர் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 4530 ஆகும். இவர்களில் பெண்கள் 2239 பேரும் ஆண்கள் 2291  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# அத்திரிவயல்
# கேர்காலனி
# இளையாவயல்
# காந்திநகர்
# கல்லுகுவியல்பட்டி
# கோவில்காடு
# குளத்தூர்
# உடையமழவராயன்பட்டி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
கிளின்டன் (திராட்சை)

**கிளின்டன்** (*Clinton-grape*) என்பது சிவப்பு வகை கலப்பின திராட்சை ஆகும். இதன் பைலோக்செரா எனும் தீங்குயிர் எதிர்ப்புத் தன்மையின் காரணமாகக் கிழக்கு ஆல்ப்சில் சிறிய அளவில் பயிரிடப்பட வழிவகுத்தது. இருப்பினும் இதன் சாற்றிலிருந்து தயாரிக்கப்படும் மதுவுக்கு அடர் சிவப்பு நிறத்தை அளிக்கிறது.

## வரலாறு
கிளின்டன் என்பது வட அமெரிக்க இனங்களான *விட்டிசு ரைப்பாரியா* மற்றும் *விட்டிசு லேபருசுகா* இடையே தன்னிச்சையான குறுக்கு கலப்பு மூலம் தோற்றுவிக்கப்பட்ட கலப்பினமாகும். இதனை முதலில் நியூயார்க் மாநிலத்தில் 1835இல் ஹக் வைட் என்பவர் தோற்றுவித்தார். பைலோக்செரா ஐரோப்பாவிற்கு வந்த பிறகு, வடஇத்தாலி, சுவிட்சர்லாந்து  மற்றும் ஆஸ்திரியாவில் பயிரிடப்பட்டது.

## பரவல் மற்றும் ஒயின்கள்
இது பிரேசில், பிரான்ஸ் மற்றும் இத்தாலிய சுவிட்சர்லாந்தில் வளர்க்கப்படுகிறது. ஆஸ்திரியாவில் இது உஹுட்லர் ஒயின்களில் பயன்படுத்தப்படும் கலப்பின திராட்சைகளில் ஒன்றாகும். பிரான்சில் வணிக ரீதியாக விற்பனை செய்வது சட்டவிரோதமானது. இத்தாலியில் இது கிளின்டன் என்று அழைக்கப்படுகிறது. மேலும் சில நேரங்களில் இத்தாலியில் ப்ராகோலா" (ஸ்ட்ராபெரி) என்றும் அழைக்கப்படும் *விட்டிசு எக்சு லாப்ருசுகானா* வகை இசபெல்லாவுடன் தவறாக அடையாளம் காணப்படுகிறது. *உப்ரியாக்கோ அல் ஃப்ராகோலா கிளிண்டோ* என்பது வெனெட்டோ சீசு ஆகும். இது பிராகோலா மற்றும் கிளின்டனின் கட்டாயத்துடன் தேய்க்கப்படுகிறது.

## திராட்சை மற்றும் வளர்ப்பு
இது சிறிய, கருப்பு பழங்களுடன் கூடிய தீவிரமான மற்றும் விரைவாக முதிர்ச்சியடையக்கூடிய வகையாகும். இது பைலோக்செரா தீங்கியிரியின் பாதிப்பினைத் தாங்கி வளரக்கூடியது.

## வேறுபெயர்கள்
பச்சசு, கிளின்டன் ரோசு, தாவர டெசு கார்ம்சு, தாவர பெளசின், வொர்திங்டன், வார்திங்டன், செபிரின்,  கிளின்டோ, எர்ட்பீரர், ஃப்ராகோலா என்பன இதனுடைய பிற பெயர்களாகும்.

## மேற்கோள்கள்

## மேலும் படிக்க
* 

## வெளி இணைப்புகள்

* வி.ஐ.வி.சி நூலியல்

பகுப்பு:திராட்சை
ஹனிகோல்ட்

**ஹனிகோல்ட்** (*Honeygold*) என்பது ஆப்பிளின் குளிர்ப்பகுதியில் வளரக்கூடிய பயிர் வகையாகும். இது குளிர்ந்த வடபகுதிகளுக்கு ஏற்றவாறு உருவாக்கப்பட்டது. மின்னசொட்டா பல்கலைக்கழகத்தின் மினசோட்டா வேளாண் பரிசோதனை நிலையத்தின் தோட்டக்கலை ஆராய்ச்சி மையத்தில் இது உருவாக்கப்பட்டது. ஹரல்சனின் குளிர் கடினத்தன்மையுடன் கோல்டன் சுவையான பாணியிலான பழத்தைப் பெறுவதற்காக அவர்கள் ஹரால்சனுடன் கலப்புச் செய்யப்பட்ட கோல்டன் ருசி உடைய இந்த ஆப்பிள் உருவாக்கப்பட்டது.

'ஹனிகோல்ட்' ஒவ்வொரு வசந்த காலத்திலும் இளஞ்சிவப்பு வெள்ளை பூக்களை உருவாக்குகிறது. பழத்தின் அளவு நடுத்தரம் முதல் பெரியது. சுற்றுக் கூம்பு வடிவமுடையது. தோலின் மேற்பரப்பு மென்மையானது மற்றும் தங்க-மஞ்சள் சிவப்பு-வெண்கல மென்தோலுடன் காணப்படும் சதை மஞ்சள்-வெள்ளை நிறமானது, கோல்டன் சுவையானது. இனிமையானது, மிருதுவான மற்றும் மென்மையானது. மிகச் சிறப்பாக சுமார் 3 மாதங்கள் வைத்திருக்கலாம். உடனடியாக சாப்பிடவும் பழக்கலவைகளுடன் சேர்க்கட் சிறந்தது, பேக்கிங், ஆப்பிள் துண்டுகள் மற்றும் ஆப்பிள் கூழ் தயாரிக்கவும் பரிந்துரைக்கப்படுகிறது.

'ஹனிகோல்ட் '  ஹனிகிரிசிப்பின் மூதாதையர் எனத் தவறாக அறியப்படுகிறது.

## மேற்கோள்கள்

## வெளி இணைப்புகள்
* ஆதாமின் ஆப்பிள் வலைப்பதிவு
* மிசோரி தாவரவியல் பூங்கா
* ஒய்.எம்.கே.ஆர் கிரீன்ஹவுஸ்

பகுப்பு:பயிர்வகைகள்
பகுப்பு:கலப்பினங்கள்
தைவான் வாழை ஆராய்ச்சி நிறுவனம்

**தைவான் வாழை ஆய்வு நிறுவனம்** (*Taiwan Banana Research Institute- TBRI*) ) வாழைப்பழங்களை இனப்பெருக்கம் செய்வதிலும், அவற்றின் சாகுபடி, நோய்கள் ஆகியன பற்றிய ஆய்விலும் நிபுணத்துவம் பெற்றது. வாழைப்பழங்கள் தைவானின் மிக முக்கியமான ஏற்றுமதிப் பழமாகும்.

## வரலாறு
பனாமா நோயால் தைவானின் வாழைத் தொழிலில் 1967இல் ஏற்பட்ட பேரழிவிற்குத் தீர்வுகாணும் நோக்கத்தில் 1970ஆம் ஆண்டு தைவான் வாழைப்பழ ஆய்வு நிறுவனம் தோற்றுவிக்கப்பட்டது. தைவான் வாழைப்பழ தர மேம்பாட்டுச் சங்கம், தைவான் மாகாண பழ மற்றும் சந்தைப்படுத்தல் கூட்டுறவு மற்றும் கிராமப்புற புனரமைப்புக்கான கூட்டு ஆணையம் இந்நிறுவனம் தோன்றப் பங்களிப்புச் செய்தவர்களாவர்

டிஆர் 4 க்கு பதிலாக, இந்நிறுவனம் மில்லியன் கணக்கான திசு வளர்ப்பு வாழைச் செடிகளை வளர்த்தது. இது டிஆர் 4க்கு எதிர்ப்பை மேம்படுத்தும் நன்மை பயக்கும் பிறழ்வுகளை உருவாக்கும் என்ற நம்பிக்கையினைத் தந்தது. இதிலிருந்து இரண்டு பெரும் கேவென்டிஷ் திசு வளர்ப்பு வகை ஜி.சி.டி.சி.வி 218 மற்றும் ஜி.சி.டி.சி.வி 219 தோற்றுவிக்கப்பட்டது. இவை டி.ஆர் 4க்கு எதிரான எதிர்ப்புச் சக்தியினை கொண்டுள்ளது.

## தோற்றுவிக்கப்பட்ட வகைகள்

### ஃபார்மோசனா
பார்மோசனா பனாமா நோயான டிஆர் 4க்கு எதிர்த்து வளரக்கூடியது.

## மேலும் காண்க
* தைவான் சர்க்கரை ஆராய்ச்சி நிறுவனம்

## மேற்கோள்கள்

பகுப்பு:வாழை ஆய்வு நிலையங்கள்
சல்மா அல் கிண்டி

**சல்மா அல் கிண்டி** (*Salma Al Kindi*) ஓமான் நாட்டைச் சேர்ந்த ஒரு வேதியியலாளராவார். இவர் பகுப்பாய்வு வேதியியல் பேராசிரியராகவும், ஓமான் நாட்டிலுள்ள சுல்தான் கபூசு பல்கலைக்கழக  அறிவியல் கல்லூரியின் அறிவியல் புலத் தலைவராகவும் உள்ளார்.

சல்மா அல்-கிண்டி தனது இளம் வேதியியல் பட்டத்தை 1982 ஆம் ஆண்டு எகிப்தின் கெய்ரோ பல்கலைக்கழகத்திலும் 1988 ஆம் ஆண்டு இங்கிலாந்தில் பகுப்பாய்வு வேதியியலில் முனைவர் பட்டமும் பெற்றார். 1989 ஆம் ஆண்டு இவர் ஓமானிலுள்ள சுல்தான் கபூசு பல்கலைக்கழகத்தில் பேராசிரியராகப் பணியில் சேர்ந்தார். இப்பல்கலைக்கழக வரலாற்றில் முதலாவது பெண் பேராசிரியர் என்ற சிறப்பும் வேதியியல் துறையில் முனைவர் பட்டம் பெற்ற முதலாவது ஓமன் நாட்டுப் பெண் என்ற சிறப்பும் சல்மா அல் கிண்டிக்குக் கிடைத்துள்ளது.

2017 ஆம் ஆண்டு சென்னையை தளமாகக் கொண்ட அனைத்துலக அறக்கட்டளை நிறுவனம்  வேதியியலில் வாழ்நாள் சாதனையாளர் விருதைப் பெற்றார். 
## மேற்கோள்கள்

பகுப்பு:வாழும் மக்கள்
பகுப்பு:வேதியியலாளர்கள்
பகுப்பு:ஓமானிய மக்கள்
பகுப்பு:பெண் வேதியியலாளர்கள்
திருமணஞ்சேரி ஊராட்சி, புதுக்கோட்டை மாவட்டம்

**திருமணஞ்சேரி ஊராட்சி** (*Thirumananjcheri Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கரம்பக்குடி வட்டாரத்தில் அமைந்துள்ளது  இந்த ஊராட்சி, புதுக்கோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 6 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 6 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1682 ஆகும். இவர்களில் பெண்கள் 853 பேரும் ஆண்கள் 829  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# முள்ளங்குறிச்சி
# மஞ்சுவிடுதி
# மந்தக்கொல்லை
# முதல்கரைதெரு
# புலயான்தெரு
# திருமணஞ்சேரி
# மயிலாடிதெரு
# கீழமஞ்சுவிடுதி
# மேலமஞ்சுவிடுதி

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
ஊர் பஞ்சாயத்து (திரைப்படம்)

**ஊர் பஞ்சாயத்து** (*Oor Panchayathu*) 1992 ஆம் ஆண்டு மகேந்திரன் எழுதி இயக்கத்தில் வெளிவந்த இந்தியத் தமிழ்த் திரைப்படமாகும். இப்படத்தில் பாண்டியராஜன், மஹாலட்சுமி ஆகியோர் நடித்துள்ளனர். இது 1992 மே 29 அன்று வெளியிடப்பட்டது.

## கதை
சிவா ஒரு மரியாதைக்குரிய கிராம மூப்பரின் வளர்ப்பு மகன். கிராமத்து பெரியவர் தனது பேத்தியை சிவாவை திருமணம் செய்து கொள்ள விரும்புகிறார். ஆனால் கிராமவாசிகள் ஒருமனதாக அவரை கிராம பஞ்சாயத்துத் தலைவராக தேர்ந்தெடுக்கும் போது சிவா கிராம மூப்பரின் மருமகனின் கோபத்திற்கு ஆளாகிறார் . தாமரை என்ற பெண்ணுக்கும், புதிதாகப் பிறந்த குழந்தைக்கும் சிவா தங்குமிடம் அளிக்கும்போது கோபம் சந்தேகமாக மாறும். சிவாவின் கருணை தவறாகப் புரிந்து கொள்ளப்படுகிறது, மேலும் அவரது காதலன் கூட அவரைத் தவிர்க்கிறார். தாமரை கணவர் தனது மனைவியையும் குழந்தையையும் அழைத்துச் செல்லத் திரும்பும்போது உறவில் உள்ள சுருக்கங்கள் சலவைக்கின்றன. ஆனால் சிவாவுக்கும் மருமகனுக்கும் இடையிலான பிளவு விரிவடைந்து கொலையில் முடிவடைகிறது.

## நடிகர்கள்
* பாண்டியராஜன்- சிவா
* மகாலட்சுமி 
* வி. கே. ராமசாமி
* சுலக்சனா - தாமரை

## தயாரிப்பு
ஊர் பஞ்சாயத்து மகேந்திரன் திரைக்கதை எழுதி இயக்கியிருந்தார்.

## பாடல்கள்
இத்திரைப்படத்திற்கு எஸ். பி. பாலசுப்பிரமணியம் இசையமைத்தார்.

## வெளியீடும் வரவேற்பும்
ஊர் பஞ்சாயத்து 1992 மே 29 அன்று வெளியானது."

## மேற்கோள்கள்

பகுப்பு:1992 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
பகுப்பு:மகேந்திரன் இயக்கிய திரைப்படங்கள்
பகுப்பு:பாண்டியராஜன் நடித்த தமிழ்த் திரைப்படங்கள்
பகுப்பு:எஸ். பி. பாலசுப்பிரமணியம் இசையமைத்த தமிழ்த் திரைப்படங்கள்
சோலி ஜாவோ

**சோலி ஜாவோ** (31 மார்ச்சு 1982 ) என்பவர் சீன நாட்டு திரைப்பட இயக்குநர், தயாரிப்பாளர் மற்றும் திரைப்படத் தொகுப்பாளர் ஆவார். இவர் அமெரிக்கா நாட்டு சுயாதீனத் திரைப்படத்தில் பணியாற்றியதன் மூலம் அறியப்படும் நபர் ஆனார்.

இவர் 2015 ஆம் ஆண்டு 'சாங்ஸ் மை பிரோதெரஸ் தனுக்ஹ்ட் மீ' என்ற திரைப்படத்தின் மூலம் அறிமுகமானார். அதைத் தொடர்ந்து 2017 ஆம் ஆண்டு 'தி ரீடர்' என்ற திரைப்படத்தில் பணிபுரிந்தார். இந்த படம் விமர்சன ரீதியாக பாராட்டப்பட்டது மற்றும் சிறந்த திரைப்படம் மற்றும் சிறந்த இயக்குனருக்கான சுதந்திர ஸ்பிரிட்  விருதுக்கு பரிந்துரைகளைப் பெற்றார். 2020 ஆம் ஆண்டு இவர் இயக்கிய 'நோமட்லேண்ட்' என்ற திரைப்படத்திற்காக அகாதமி விருது போன்ற பல விருதுகளை வென்றுள்ளார்.

இவரின் அடுத்த படம் எட்டெர்னல்சு என்ற மார்வெல் திரைப் பிரபஞ்ச மீநாயகன் படமாகும். இந்த படத்தை இவரே எழுதி இயக்கியுள்ளார்.

## திரைப்படங்கள்

## மேற்கோள்கள்

## வெளிப்புற இணைப்புகள்
* 

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:சிறந்த இயக்குனருக்கான அகாடெமி விருதை வென்றவர்கள்
பகுப்பு:சீன திரைப்பட இயக்குநர்கள்
பகுப்பு:திரைப்பட இயக்குநர்கள்
பகுப்பு:திரைப்படத் தயாரிப்பாளர்கள்
பகுப்பு:திரைக்கதை ஆசிரியர்கள்
வாழை முலாம்பழம்

**வாழை முலாம்பழம்** (*Banana melon*) என்பது முலாம்பழ வழித்தோன்றலாகும். இது இன்னீரம் (முலாம்பழம்) வகையில் *குகுமிசு* பேரினத்திலிருந்து 1880ஆம் ஆண்டு அமெரிக்காவில் தோற்றுவிக்கப்பட்டது.

## விளக்கம்
இதன் எடை 5 முதல் 10 பவுண்டுகள் வரையும் (2.2 முதல் 3.6 கிலோ கிராம் வரை) 16 முதல் 24 அங்குல நீளம் கொண்டது. இதன் பெயர் அதன் நீளமான, கூர்மையான வடிவம் மற்றும் மஞ்சள் பட்டை மற்றும் வலுவான வாழைப்பழ வாசனையின் மூலம் ஒரு வாழைப்பழத்தை நினைவூட்டும்வகையில் இருப்பதால் இப்பெயர் பெற்றது. இதன் மென்மையான சதை சால்மன் நிறமுடையது மற்றும் மிகவும் இனிமையான சுவை கொண்டது.  விவசாய கண்காட்சிகளில் அதிக கவனத்தை ஈர்ப்பதாக ஜேம்ஸ் ஜே.எச். கிரிகோரியின் பட்டியல்களில் இது குறிப்பிடப்பட்டுள்ளது.

## இருப்பு
இத்தாவரத்தின் விதைகள் பல இணையவழி நிறுவனங்கள் மூலம் விற்கப்படுகிறது.

## மேலும் காண்க

* முலாம் பழம்

## மேற்கோள்கள்

பகுப்பு:பழங்கள்
எண்ணெய் தொழில் பாதுகாப்பு இயக்குநரகம்

**எண்ணெய் தொழில் பாதுகாப்பு இயக்குநரகம்** (*Oil Industry Safety Directorate*) இந்தியாவில் செயல்பட்டுவரும் ஒரு தொழில்நுட்ப ஆலோசனைக் குழுவாகும். பல்வேறு துறைகளின் தொழில்நுட்ப வல்லுநர்கள் கொண்ட மையக் குழுவுடன் பெட்ரோலிய மற்றும் இயற்கை எரிவாயு அமைச்சகத்தின் மூத்த அதிகாரிகள், எண்ணெய் / எரிவாயு நிறுவனங்களின் தலைமை நிர்வாகிகள் மற்றும் சம்பந்தப்பட்ட சட்ட மற்றும் ஆலோசனைக் குழுக்களின் தலைவர்கள் அடங்கிய உச்ச அமைப்பாக இயக்குநரகம் செயல்படுகிறது. 1986 ஆம் ஆண்டு  பெட்ரோலியம் மற்றும் இயற்கை எரிவாயு அமைச்சகம் இக்குழுவை நிறுவி இயக்குகிறது. எண்ணெய் தொழிலுக்குரிய பாதுகாப்பு தரங்களை வகுத்தும், சுய ஒழுங்குமுறை நடவடிக்கைகளையும் ஒருங்கிணைக்கும் பணிகளையும் எண்ணெய் தொழில் பாதுகாப்பு இயக்குநரகம் செயல்படுத்துகிறது. 
## முக்கியப் பொறுப்புகள்
*தரப்படுத்தல்;
*பேரிடர் மேலாண்மை திட்டத்தை உருவாக்குதல்;
*விபத்து பகுப்பாய்வு;
*பாதுகாப்பு செயல்திறனை மதிப்பீடு செய்தல்.

எண்ணெய் தொழிற்சாலைகளை நிறுவுதலுக்கான பல்வேறு வசதிகளையும் பாதுகாப்பான தூரங்களைக் கண்காணிப்பதற்கான விதிகள் மற்றும் வழிகாட்டுதல்களையும் எண்ணெய் தொழில் பாதுகாப்பு இயக்குநரகம்  உருவாக்கியுள்ளது. இந்தியாவில் புதிய திரவமாக்கப்பட்ட பெட்ரோலிய வாயு குப்பி  ஆலைகள் அனைத்தும் இயக்குநரகத்தின் வழிகாட்டுதல்  அடிப்படையில் வடிவமைக்கப்பட்டுள்ளன. மேலும், இயக்குநகரத்தின் ஒப்புதலுக்குப் பிறகுதான் திரவ பெட்ரோலிய தொழிற்சாலைகளைத் தொடங்க முடியும். பெட்ரோல் நிலையங்கள் மற்றும் பெட்ரோலிய நிறுவல்கள் தொடர்பான தரங்களின் பாதுகாப்பான செயல்பாடுகளுக்கான வழிகாட்டுதல்களையும் இவ்வமைப்பு வெளியிட்டுள்ளது.

## மேற்கோள்கள்

## வெளியிணைப்புகள்
* 

பகுப்பு:இந்தியாவில் ஆற்றல்
பரோடா டைனமைட் வழக்கு

**பரோடா டைனமைட் வழக்கு** (*Baroda dynamite case*) என்பது இந்திரா காந்தி அரசாங்கத்தால் இந்தியாவில் எதிர்க்கட்சித் தலைவர் ஜார்ஜ் பெர்னாண்டஸ் மற்றும் 24 பேருக்கு எதிராக நெருக்கடி நிலைகாலத்தில் தொடரப்பட்ட குற்றவிலயல் வழக்குக்கை குறிக்க பயன்படுத்தப்படும் சொல் ஆகும். 

அவசரகால நிலைக்கு எதிர்ப்புத் தெரிவித்து அரசாங்க கட்டடங்களையும், தண்டவாளங்களையும்  வெடிவைத்து தகர்ப்பதற்காக  ஜார்ஜ் மற்றும் பலர் டைனமைட் வெடிபொருளை கடத்தியதாக நடுவண் புலனாய்வுச் செயலகம் குற்றம் சாட்டியது. அரசாங்கத்தை கவிழ்க்க அரசுக்கு எதிராக போர் தொடுத்ததாகவும் அவர்கள் மீது குற்றம் சாட்டப்பட்டது. குற்றம் சாட்டப்பட்டவர்கள் 1976 சூன் மாதம் கைது செய்யப்பட்டு தில்லி திகார் சிறையில் அடைக்கப்பட்டனர்.

இதில் குற்றம் சாட்டப்பட்ட பிற முக்கிய குற்றவாளிகளில் வீரென் ஜே. ஷா, ஜி. ஜி. பாரிக், சி. ஜி. கே. ரெட்டி,  பிரபுதாஸ் பட்வாரி, தேவி குஜ்ஜார், மோதிலால் கனோஜியா ஆகியோர் அடங்குவர். இந்த சம்பவம் நடந்ததாக சொல்லப்பட்ட  இடம் பரோடா என்றாலும், இந்த வழக்கில் தேசிய ரீதியான தொடர்பு இருப்பதாக சிபிஐ வாதிட்டதால், இந்த வழக்கு தில்லியில் விசாரிக்கப்பட்டது.

1977 ஆம் ஆண்டு மக்களவைத் தேர்தலில் பீகாரின் முசாபர்பூரில் பெர்னாண்டஸ் போட்டியிட்டார். சிறைவைக்க  கைகளில் சங்கிலிகளில் பிணைக்கபட்ட அவரது ஒளிப்படத்துடன் அவரது ஆதரவாளர்கள் பரப்புரை செய்ததனர்.  அவர் தேர்தலில் வென்றார். 1977 ல் ஆட்சிக்கு வந்த  ஜனதா கட்சி அரசு வழக்கை திரும்பப் பெற்றது. மேலும் குற்றம் சாட்டப்பட்ட அனைவரும் விடுவிக்கப்பட்டனர். 

இந்திய திரைப்பட நடிகையான சினேகலதா ரெட்டியும் அவரது கணவரும்  அவசர நிலை கால எதிர்ப்பு இயக்கத்தில் கலந்து கொண்டனர்.  சினேலதா ஜார்ஜ் பெர்னாண்டசின் நெருங்கிய நண்பராக இருந்தார். ச்சினேகலதா 1976 மே 2 அன்று கைது செய்யப்பட்டார். பரோடா டைனமைட் வழக்கில் குற்றம் சாட்டபட்டவர்களுக்கு உடந்தையாக இருந்ததற்காக அவர் கைது செய்யப்பட்டார். இந்த வழக்கின் இறுதி குற்றப்பத்திரிக்கையில் ஜார்ஜ் பெர்னாண்டஸ் மற்றும் பலர் குற்றம் சாட்டப்பட்டனர் என்றாலும் அதில் சினேலதாவின் பெயர் இல்லை. அப்படியிருந்தும், அவர்  கைது செய்யப்பட்டு சிறைவைக்கபட்டார். சிறையில் அவர் தொடர்ந்து சித்திரவதை செய்யப்பட்டார். மேலும் பெங்களூரு சிறையில் மனிதாபிமானமற்ற முறையில் நடத்தப்பட்டார்.சிறையில் அவரது உடல்நிலை மோசமடைந்தநிலையில் அவர் 1977  சனவரி 15 அன்று பரோலில் விடுவிக்கப்பட்டார். ஆனால் 1977 ஜனவரி 20 அன்று நாள்பட்ட ஆஸ்துமா, நுரையீரல் தொற்று காரணமாக பரோலில் விடுவிக்கப்பட்ட ஐந்து நாட்களுக்குப் பிறகு அவர் இறந்தார், அவசரகாலத்தின் முதல் தியாகிகளில் ஒருவராக ஆனார். 

## குறிப்புகள்
 

## வெளி இணைப்புகள்

* https://web.archive.org/web/20020301143833/http://rajyasabha.nic.in/rajya/19/94/i5/94i50903.htm
* http://webcache.googleusercontent.com/search?q=cache:uUmTvkvDSu4J:www.hinduonnet.com/thehindu/2000/06/25/stories/13250831.htm+Baroda+dynamite+case+indira+emergency&hl=en&gl=nz&ct=clnk&cd=27&#x5B; ** &#x5D;

பகுப்பு:இந்திய வரலாறு
பி. சங்கராநந்து

**பி. சங்கராநந்து** (*B. Shankaranand*)  இந்திய அரசாங்கத்தில் ஓர் அமைச்சராகவும், கர்நாடகாவைச் சேர்ந்த காங்கிரசு தலைவராகவும்  இருந்தார்.

மத்திய அமைச்சரவையில் சங்கராநந்து பின்வரும்  பொறுப்புகள் வகித்துள்ளார். 

பிரதம மந்திரிகளான இந்திரா காந்தி, இராசீவ் காந்தி மற்றும்  நரசிம்மராவ் ஆகியோரின் அமைச்சரவைகளில் சங்கராநந்து பணியாற்றியுள்ளார். 
ஏப்ரல் 26, 1988 ஆம் ஆண்டு ஏப்ரல் மாதம் 26 அன்று போபர்சு ஒப்பந்தம் குறித்து விசாரிக்க அமைக்கப்பட்ட முதல் கூட்டு நாடாளுமன்றக் குழுவின்  தலைவராக இருந்தார். 
1967 முதல் 1996 வரை 29 ஆண்டுகளாக சிக்கோடியை மக்களவைத் தொகுதியை பிரதிநிதித்துவப்படுத்தியுள்ளார், தனது அரசியல் வாழ்க்கையில் ஒரே இடத்திலிருந்து தொடர்ச்சியாக 7 முறை வென்று சாதனை படைத்துள்ளார். 
## மேற்கோள்கள்

பகுப்பு:1925 பிறப்புகள்
பகுப்பு:2009 இறப்புகள்
பகுப்பு:பெளகாவி மாவட்ட மக்கள்
பகுப்பு:5வது மக்களவை உறுப்பினர்கள்
பகுப்பு:6வது மக்களவை உறுப்பினர்கள்
பகுப்பு:7வது மக்களவை உறுப்பினர்கள்
பகுப்பு:8வது மக்களவை உறுப்பினர்கள்
பகுப்பு:9வது மக்களவை உறுப்பினர்கள்
பகுப்பு:10வது மக்களவை உறுப்பினர்கள்
பகுப்பு:4வது மக்களவை உறுப்பினர்கள்
பகுப்பு:இந்திய அமைச்சர்கள்
தைவான் சர்க்கரை ஆராய்ச்சி நிறுவனம்

**தைவான் சர்க்கரை ஆராய்ச்சி நிறுவனம்** (*Taiwan Sugar Research Institute*)(**TSRI**; ) என்பது தைவானின் சர்க்கரை கூட்டுத்தாபனத்தின் சர்க்கரை குறித்து ஆராய்ச்சி மேற்கொள்ளும் நிறுவனமாகும். இது தைவானின், கிழக்கு மாவட்டத்தில், தைனானில் அமைந்துள்ளது.

## வரலாறு
இந்த ஆராய்ச்சி நிறுவனம் 1901ஆம் ஆண்டில் நிறுவப்பட்டது.

## வசதிகள்
இந்த ஆராய்ச்சி மையத்தில் 375 ஹெக்டேர் பரப்பில் விவசாய நிலங்கள் ஆய்விற்காகக் கரும்பு பயிரிட  உட்பட 387 ஹெக்டேர் நிலப்பரப்பில் அமைந்துள்ளது. இது தொடர்ச்சியான உயிர்-உலைகள் மற்றும் கீழ்நிலை செயலாக்க வசதிகளைக் கொண்டுள்ளது. ஆய்வகத்தில் வண்ணப்படிவுப் பிரிகை நெடுவரிசைகள், சவ்வு பிரிப்பான்கள், தெளிப்பு உலர்த்தி மற்றும் படிகமயமாக்கல் வசதிகள் உள்ளன.

## ஆராய்ச்சி
உத்திகளைப் பயன்படுத்தி கரும்பு உற்பத்தியினை அதிகரிப்பதற்கான ஆய்வுகளும் நோய் மற்றும் பூச்சி எதிர்ப்புத் தன்மையுடைய கரும்பு இனங்களைக் கண்டுபிடிப்பதும் தற்போதைய ஆராய்ச்சி நோக்கமாக உள்ளது.

## மேலும் காண்க
* தைவான் வாழை ஆராய்ச்சி நிறுவனம்

## மேற்கோள்கள்

பகுப்பு:Coordinates on Wikidata
பகுப்பு:தைவான்
பகுப்பு:சர்க்கரை ஆய்வு நிறுவனங்கள்
குளத்தூர் ஊராட்சி, கந்தர்வகோட்டை ஒன்றியம்

**குளத்தூர் ஊராட்சி** (*Kulathur Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள கந்தர்வகோட்டை வட்டாரத்தில் அமைந்துள்ளது. இந்த ஊராட்சி, கந்தர்வகோட்டை சட்டமன்றத் தொகுதிக்கும் திருச்சிராப்பள்ளி மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 9 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 9 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 3688 ஆகும். இவர்களில் பெண்கள் 1886 பேரும் ஆண்கள் 1802  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# கோவில்பட்டி
# ஆத்தங்கரைப்பட்டி
# குளத்தூர் நாயக்கர்பட்டி
# சேவியர்குடிகாடு
# மேலஉளவயல்
# கீழஉளவயல்
# கூழஅடைக்கண்தோப்பு

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
பிஷா கே. அலி

**பிஷா கே. அலி** (Bisha K. Ali) என்பவர் பிரித்தானிய நாட்டு மேடை நகைச்சுவையாளர் மற்றும் திரைக்கதை ஆசிரியர் ஆவார். இவர் டிஸ்னி+ க்காக மிஸ். மார்வெல் என்ற தொடரில் பணிபுரிந்துள்ளார்.

## தொழில்
அலி மேடை நகைச்சுவையாளராக வருவதற்கு முன்பு ஒரு தரவு விஞ்ஞானியாகபணிபுரிந்துள்ளார். அதைத் தொடர்ந்து 2012 இல் ராயல் கோர்ட் தியேட்டரின் இளம் எழுத்தாளர்கள் திட்டத்தில் பங்கேற்றார். இவரின் முதல் பெரிய திரைக்கதை பாத்திரம் 2019 இல் மிண்டி காலிங் உடன் இணைந்து 'போர் வெட்டிங் அண்ட் அ பியூனெரல்' என்ற குறும்தொடர் ஆகும்.

## மேற்கோள்கள்

## வெளிப்புற இணைப்புகள்
* 

பகுப்பு:1989 பிறப்புகள்
பகுப்பு:வாழும் மக்கள்
பகுப்பு:பிரித்தானிய எழுத்தாளர்கள்
பகுப்பு:திரைக்கதை ஆசிரியர்கள்
அல்மா

**அல்மா** என்பது (மலாய்: *Alma*; ஆங்கிலம்: *Alma*; சீனம்: 阿儿玛) மலேசியா, பினாங்கு மாநிலத்தில், மத்திய செபராங் பிறை மாவட்டத்தில் உள்ள ஒரு நகரம். புக்கிட் மெர்தாஜாம் நகருக்கு மிக அருகில் அமைந்துள்ள இந்த நகரம், பட்டர்வொர்த் நகரில் இருந்து 26 கி.மீ. கிழக்கே உள்ளது. 

அண்மைய ஆண்டுகளில், அல்மா பகுதி மிகப்பெரிய வளர்ச்சியைக் கண்டுள்ளது. அல்மா புறநகர்ப் பகுதியில் பல குடியிருப்புகள் பெரிய அளவில் நிறுவப்பட்டு உள்ளன. மக்கள் தொகையின் அதிகரிப்பதற்கு ஏற்ப, இந்தப் பகுதியில் பல வணிக வளாகங்களும் கட்டப்பட்டு உள்ளன.

பினாங்கு விரைவு பேருந்துச் சேவையின் 709 பேருந்துகள் (*Rapid Penang 709*); மற்றும் பினாங்கு இலவச பேருந்துச் சேவையின் பேருந்துகள் (*Central Area Transit*); ஜாலான் கூலிம் வழியாக அல்மா நகரைத் தாண்டிச் செல்கின்றன.

## மேற்கோள்கள்

பகுப்பு:மலேசிய நகரங்கள்
பகுப்பு:பினாங்கு
பகுப்பு:பினாங்கு மாநிலத்தின் நகரங்கள்‎
காவதுகுடி ஊராட்சி, புதுக்கோட்டை மாவட்டம்

**காவதுகுடி ஊராட்சி** (*Kaavathukudi Gram Panchayat*), தமிழ்நாட்டின் புதுக்கோட்டை மாவட்டத்தில் உள்ள ஆவுடையார் கோயில்]] வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 5 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 5 ஊராட்சி மன்ற உறுப்பினர்களைத் தேர்ந்தெடுக்கின்றனர்.   2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 766 ஆகும். இவர்களில் பெண்கள் 413 பேரும் ஆண்கள் 353  பேரும் உள்ளனர்.
## அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.

## சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல்:
# மாரியூர்
# குணத்திரான்பட்டி
# நின்னியூர்
# பட்டமங்கலம்
# சித்திரவிடங்கன்
# சுள்ளனி
# தனிகொண்டான்
# காவதுகுடி
# பட்டமங்கலம் உட்கடை

## சான்றுகள்

பகுப்பு:புதுக்கோட்டை மாவட்ட ஊராட்சிகள்
பகுப்பு:த. இ. க. ஊராட்சித் திட்டம்
ஹால்மிடி

alt=|வலது|thumb| பொ.ச. 450 தேதியிட்ட ஹால்மிடி கல்வெட்டின் பிரதி பழைய கன்னட எழுத்துகளில் அறியப்பட்ட மிகப் பழமையான முழு நீள கன்னட மொழி கல்வெட்டு ஆகும்
**ஹால்மிடி** (*Halmidi*) என்பது இந்திய மாநிலாமன கர்நாடகாவில் ஹாசன் மாவட்டத்திலுள்ள ஒரு சிறிய கிராமமாகும். இது கோயில் நகரமான பேளூர் அருகே உள்ளது. கன்னட மொழியில் பிரத்தியேகமாக அறியப்பட்ட பண்டைய இந்தியக் கல்வெட்டுகளான, 'ஹால்மிடி கல்வெட்டு' கண்டுபிடிக்கப்பட்ட இடமாக இந்த ஊர் அறியப்படுகிறது. இதற்கு முன்னால், கன்னட சொற்களைக் கொண்ட பல கல்வெட்டுகள் கண்டுபிடிக்கப்பட்டுள்ளன. அதாவது அசோகரின் பொ.ச. 230-ன் பிரம்மகிரி கட்டளை இருப்பினும், இதுவே கன்னடத்தின் முதல் முழு நீள கல்வெட்டாகும். இந்தக் கல்வெட்டு பொதுவாக 'ஹால்மிடி கல்வெட்டு' என்று அழைக்கப்படுகிறது. மேலும்,மணற்கல் அடுக்கில் செதுக்கப்பட்ட பதினாறு வரிகளைக் கொண்டுள்ளது. இது பொ.ச. 450க்கு தேதியிட்டது. மேலும், கன்னடம் அந்தக் காலத்தில் நிர்வாக மொழியாக பயன்படுத்தப்பட்டது என்பதை நிரூபிக்கிறது.  இந்தக் கல்வெட்டு பழமையான கன்னடத்தில் பழைய கன்னடத்தின் தனித்துவமான பண்புகளைக் கொண்டுள்ளது. பிராமி எழுத்துக்களைப் போன்ற கன்னட எழுத்து வடிவத்தையும் பயன்படுத்துகிறது.

சிக்மகளூர் நகரத்துக்கும் பேளூர் நகரத்துக்கும் இடையில் ஹால்மிடி கிராமம் அமைந்துள்ளது. கல்வெட்டின் கலாச்சார முக்கியத்துவத்தையும், அதன் பாதுகாப்பில் ஹால்மிடி கிராமம் ஆற்றிய பங்கையும் அங்கீகரிக்கும் வகையில், கர்நாடக அரசு கிராமத்தில் உள்கட்டமைப்பு வசதிகளை மேம்படுத்த 2.5 மில்லியன் ரூபாய் செலவிட்டுள்ளது. மேலும், அசல் கல்வெட்டின் ஒரு கண்ணாடியிழை பிளாஸ்ட்டிக்குப் பிரதி ஒன்றை வைக்க ஒரு மண்டபத்தையும் உருவாக்கியட்கு. தற்போது அரசு,  வரலாற்று ஆர்வமுள்ள இடமாக கிராமத்தை ஊக்குவிக்கவும் தொடங்கியுள்ளது.

## மேற்கோள்கள்

## வெளி இணைப்புகள்
* Picture of the Halmidi inscription
*  A report in The Hindu
* Halmidi village finally on the road to recognition

பகுப்பு:கர்நாடக வரலாறு
பகுப்பு:Coordinates on Wikidata
பகுப்பு:கருநாடக மாநிலத்திலுள்ள ஊர்களும் நகரங்களும்
ஆலுவா அரண்மனை

**ஆலுவா அரண்மனை** (*Aluva Palace*)  திருவாங்கூர் சேர மன்னர்களின் ஆட்சிக் காலத்தில் 1900 ஆம் ஆண்டில் மன்னர் மகாராசா கார்த்திகைத் திருநாள் தர்ம ராசாவால் கட்டப்பட்ட திருவாங்கூர் அரச அரண்மனையாகும். ஆல்வாய் அரண்மனை என்றும் இது அழைக்கப்படுகிறது.  ஆலுவா அரண்மனை கேரள மாநிலத்தின் எர்ணாகுளம் மாவட்டம் கொச்சி நகரில் அமைந்துள்ளது.

## வரலாற்று முக்கியத்துவம்
அரண்மனை ஒரு காலத்தில் திருவிதாங்கூர் அரச குடும்பத்தினரால் ஒரு குடியிருப்பாகப் பயன்படுத்தப்பட்டதாக வரலாற்று அறிக்கைகள் தெரிவிக்கின்றன. பெரியார் ஆற்றின் கரையில் அமைந்துள்ள இந்த நினைவுச்சின்னம்  அரச குடும்பத்தை பார்வையிடும் மக்களுக்கு விருந்தினர் மாளிகையாகவும் செயல்பட்டது. 1991 ஆம் ஆண்டில் திருவாங்கூரின் கடைசி மன்னர் சித்திரை திருநாள் பலராம வர்மா இறந்த பிறகு அரண்மனை கேரள மாநில அரசால் கையகப்படுத்தப்பட்டது, கேரள அரசாங்கத்தின் கட்டுப்பாட்டில் இருக்கும் இந்த அரண்மனை இப்போது விருந்தோம்பல் மையமாக செயல்படுகிறது.

## மேற்கோள்கள்

பகுப்பு:கொச்சியிலுள்ள அருங்காட்சியகங்கள்
பகுப்பு:இந்தியாவில் உள்ள அரண்மனைகள்
கே. ஆர். அர்ச்சுணன்

**கே. ஆர். அர்ஜுணன்** (பிறப்பு 1961 உதகையில் ) என்பவர் ஒரு இந்திய அரசியல்வாதியும், முன்னாள் நாடாளுமன்ற உறுப்பினரும் ஆவார். இவர்    மேல்சபைக்கு ( இந்தியப் பாராளுமன்றத்தின் மாநிலங்களவைக்கு) தமிழ்நாடின் சார்பாக தேர்ந்தெடுக்கப்பட்டார். கே. ஆர். அர்ஜுணன் அதிமுக வைச் சேர்ந்தவர்.

## மேலும் காண்க
தமிழ்நாட்டில் மாநிலங்களவை தேர்தல், 2013

## குறிப்புகள்

பகுப்பு:தமிழ்நாட்டைச் சேர்ந்த மாநிலங்களவை உறுப்பினர்கள்
பகுப்பு:அனைத்திந்திய அண்ணா திராவிட முன்னேற்றக் கழக அரசியல்வாதிகள்
பகுப்பு:வாழும் மக்கள்
பகுப்பு:1961 பிறப்புகள்
சதுரங்கா

**சதுரங்கா** (*Chaduranga*; ) என்ற புனைப்பெயரால் அறியப்பட்ட **சுப்பிரமணியராஜா அரசு** (1916 – 19 அக்டோபர் 1998) கன்னட மொழியில் எழுதிய ஓர் இந்திய எழுத்தாளராவார். இவர் சர்வமங்கலா, உய்யாலே, வைஷாகா, மற்றும் ஹெஜ்ஜாலா ஆகிய நான்கு புதினங்களையும் , சில சிறுகதைகளையும் எழுதினார். சதுரங்கா 1968ஆம் ஆண்டில் தனது "சர்வமங்கலா" கதையை தழுவி ஒரு திரைப்பதிப்பை இயக்கிருந்தார். அதே நேரத்தில் 1969ஆம் ஆண்டில் "உய்யாலே" அதே பெயரில் ஒரு திரைப்படமாக உருவாக்கப்பட்டது. 

## விருதுகள்
சதுரங்காவுக்கு 1982ஆம் ஆண்டில் மாநில சாகித்திய அகாதமி விருதும், கர்நாடக மாநில இராஜ்யோத்சவ விருதும், இவரது 'வைசாகா' நூலுக்கு மத்திய சாகித்ய அகாடமி விருதும் 1993இல் மைசூர் பல்கலைக்கழகத்தால் கௌரவ மருத்துவர் பட்டமும் வழங்கப்பட்டது. மண்டியாவில் நடைபெற்ற 7வது அகில இந்திய கன்னட இலக்கிய மாநாட்டின் தலைவராகவும் இருந்தார்.

## இறப்பு
சதுரங்கா, 1998 அக்டோபர் 19 அன்று தனது எண்பத்திரண்டு வயதில் மைசூரில் காலமானார்.

## மேற்கோள்கள்

## வெளி இணைப்புகள்
*Remembering ''Chaduranga''
*Personalities of Mysore-Chaduranga
* 

பகுப்பு:1998 இறப்புகள்
பகுப்பு:1916 பிறப்புகள்
பகுப்பு:சாகித்திய அகாதமி விருது பெற்றோர்
பகுப்பு:கர்நாடக நபர்கள்
பகுப்பு:கன்னட எழுத்தாளர்கள்
வாழைப்பழ தூள்

**வாழைப்பழ தூள்** (*Banana powder*) என்பது பதப்படுத்தப்பட்ட வாழைப்பழங்களிலிருந்து தயாரிக்கப்படும் ஒரு வகையான தூள் ஆகும். இது பால் குலுக்கல் மற்றும் குழந்தை உணவுகளில் ஒரு பகுதியாக உள்ளது. வாழைப்பழ தூள் பல்வேறு வகையான அணிச்சல் மற்றும் மாச்சில்லு தயாரிப்பிலும் பயன்படுத்தப்படுகிறது.

## உற்பத்தி
வாழைப்பழக் கூழ் பயன்படுத்துவதன் மூலம் வாழைப்பழத் தூள் தயாரிக்கப்படுகிறது. இயந்திரத்தின் உதவியினால் நறுக்கப்பட்டு வாழைக்காய் கூழ் ஆலை பயன்படுத்திப்  பதப்படுத்தப்பட்டு பசையாக மாற்றப்படுகிறது. பின்னர் இதனுடன் சோடியம் மெட்டாபைசல்பைட் சேர்க்கப்படுகிறது. இதனால் பசையின் மஞ்சள் நிறம் பிரகாசமாகக் காணப்படும். பசையானது தெளிப்பு அல்லது உலையில் உலர்த்தப்படுகிறது. உலர்த்தும் போது பசையில் இழப்பு ஏதும் ஏற்படுவதில்லை. கலனில் உலர்த்துவதன் மூலம் சுமார் 2% அதிக தூளை உற்பத்தி செய்வதுடன் முழுமையாகத் துகள் உலர்த்தப்படுகிறது. வாழைப் பொடி பொதுவாக ஒரு வருடத்திற்கு மட்டுமே அதன் தன்மை மாறாமல் இருக்கும்.

## வரலாறு
குழந்தைகளை ஆரோக்கியமாக வைத்திருக்கும் ஒரு முறையாக 1900களின் முற்பகுதியிலிருந்தே குழந்தை உணவுகளில் வாழைப் பொடியின் பயன்பாடு பரவலாக உள்ளது. 1916ஆம் ஆண்டில் "மேற்கிந்தியத் தீவுகளின் முக்கியமான தொழில்களில்" ஒன்றாக இது கருதப்பட்டது. உலர்ந்த வாழைப்பழங்கள் "அத்திப்பழங்களுடன்" பயன்படுத்துவதும் நடைமுறையில் உள்ளது.

ஒருங்கிணைந்த பழ நிறுவனம் 1930களில் மெல்சோ என்ற பெயரில் தயாரிக்கத் தொடங்கியது. இதில் வாழைப் பொடி முக்கிய மூலப்பொருள். வாழைப்பழத்தின் பயனுள்ள பண்புகள் காரணமாக, மெல்சோ "குழந்தைகள் மற்றும் வயதானவர்களுக்குச் சுகாதார உணவாகவும், சில அசீரணங்களுக்கான மருந்தாகவும், மனரீதியாகவோ அல்லது உடல் ரீதியாகவோ மந்தமான அனைவருக்கும் புத்துயிர் அளிப்பவையாக" விற்பனை செய்யப்பட்டது.

## பயன்பாடு

### பொதுவான பயன்கள்
வாழைப்பழ தூள் "கார்போஹைட்ரேட் மற்றும் கலோரிகளின் முக்கிய ஆதாரமாக" கண்டறியப்பட்டுள்ளது. இதில் புரதத்தின் அளவு குறைவாக இருந்தாலும், தூளின் நன்மை பயக்கும் பொருட்கள் இன்னும் "மற்ற பழங்களை விடக் குறிப்பிடத்தக்க வகையில் உயர்ந்தவை". இந்த தூள்செறியாமைக்கான (அசீரணம்) பொதுவான சிகிச்சையாக உள்ளது என்று கண்டறியப்பட்டுள்ளது.

### அறிவியல் பயன்கள்
1984ஆம் ஆண்டில், இந்தியாவைச் சேர்ந்த அறிவியலார்கள் வாழைப் பொடியில் காணப்படும் "ஆன்டிஅல்சர் சேர்மங்களின்" ஒரு பகுதியைப் பிரித்தெடுத்தனர். இது வயிற்றில் புண்களைத் தடுப்பதில் "300 மடங்கு அதிக செயலில்" இருந்தது. வாழை தூள் உயிரணு வளர்ச்சியை அதிகரிப்பதாகக் கண்டறிந்தனர். இது முன்னர் புண்கள் ஏற்பட்ட பகுதியை விரைவாகக் குணப்படுத்தவும் செய்கின்றன.

## மேலும் காண்க

* வாழைச் சீவல்

## மேற்கோள்கள்

## மேலும் படிக்க
* 
* 
பகுப்பு:வாழை
உலக வாழை மன்றம்

**உலக வாழை மன்றம்** (*World Banana Forum-WBF*) என்பது வாழைத் தொழில் எதிர்கொள்ளும் சவால்கள் குறித்த திறந்த உரையாடலை ஊக்குவிப்பதற்காக உலகளாவிய வாழை விநியோகச் சங்கிலியைப் பிரதிநிதித்துவப்படுத்தும் பங்கேற்பாளர்களுக்கான ஒரு நிரந்தர இடமாகும். உலக வாழை மன்ற செயலகம் ஐக்கிய நாடுகளின் உணவு மற்றும் வேளாண் அமைப்பால் (FAO) வழங்கப்படுகிறது. வாழையுடன் தொடர்புடைய சில்லறை விற்பனையாளர்கள், இறக்குமதியாளர்கள், தயாரிப்பாளர்கள், ஏற்றுமதியாளர்கள், நுகர்வோர் சங்கங்கள், அரசாங்கங்கள், ஆராய்ச்சி நிறுவனங்கள், தொழிற்சங்கங்கள் மற்றும் குடிமை சமூக அமைப்புகளை உலக வாழை மன்றம் ஒன்றிணைக்கிறது.

## வரலாறு
உலக வாழை மன்றம் 2009ஆம் ஆண்டில் உரோம் நகரில் ஐக்கிய நாடுகள் சபையின் உணவு மற்றும் வேளாண்மை அமைப்பு (FAO) ஏற்பாடு செய்திருந்த மாநாட்டில் உலகம் முழுவதும் வாழைப்பழத் துறையைச் சேர்ந்த 150 பங்குதாரர்களின் பங்களிப்புடன் தொடங்கப்பட்டது. மிகவும் அவசர சுற்றுச்சூழல், சமூக மற்றும் பொருளாதார சவால்களை எதிர்கொள்ளும் நடைமுறை நடவடிக்கைகளைச் செயல்படுத்த இவர்கள் 3 சிறப்புப் பணிக்குழுக்களை உருவாக்கியுள்ளனர்: நிலையான உற்பத்தி முறைகள் மற்றும் சுற்றுச்சூழல் பாதிப்பு குறித்த WG01, மதிப்பு விநியோகத்தில் WG02 மற்றும் தொழிலாளர் உரிமைகள் மீது WG03 பணியாற்றுகிறது.

## மேற்கோள்கள்

## வெளி இணைப்புகள்

* 
* முசாபீடியாவில் WBF இன் போர்டல்
பகுப்பு:வாழை